
ΕΛΛΗΝΙΚΗ ΔΗΜΟΚΡΑΤΙΑ
ΥΠΟΥΡΓΕΙΟ ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ
ΑΡΧΗΓΕΙΟ ΛΙΜΕΝΙΚΟΥ ΣΩΜΑΤΟΣ – ΕΛΛΗΝΙΚΗΣ ΑΚΤΟΦΥΛΑΚΗΣ
)


Πέμπτη, 3 Σεπτεμβρίου 2026

ΔΕΛΤΙΟ ΤΥΠΟΥ

Συνέχειες ενημερώσεων σχετικά με τον εντοπισμό και τη διάσωση 75 (39 & 36) αλλοδαπών νότια της Γαύδου - Δυσλειτουργία καταπέλτη Ε-Γ-Ο/Γ στη Ρόδο
Συνέχεια ενημέρωσης:
Αναφορικά με τον εντοπισμό και τη διάσωση 36 εκ των συνολικά 75 αλλοδαπών επιβαινόντων από δυο λέμβους σε δυσχερή θέση, νότια της Γαύδου, τις βραδινές ώρες χθες, συνελήφθη ένας 17χρονος αλλοδαπός (υπήκοος Ν. Σουδάν) εξ αυτών. Ο 17χρονος συνελήφθη για παράβαση του Ν. 3386/2005 «Παράνομη είσοδος στη χώρα», του Ν. 5038/23 «Διευκόλυνση», του Ν. 5275/2026 «Προώθηση πολιτικών νόμιμης μετανάστευσης» και του άρθρου 306 του Π.Κ. ¨Έκθεση¨, καθώς αναγνωρίστηκε από τους υπόλοιπους αλλοδαπούς επιβαίνοντες της λέμβου ως ο διακινητής που τους μετέφερε από το Τομπρούκ της Λιβύης στην Ελλάδα, έναντι χρηματικής αμοιβής. Από το Κεντρικό Λιμεναρχείο Χανίων, που διενεργεί την προανάκριση, κατασχέθηκε ένα κινητό τηλέφωνο.
Επίσης:
Αναφορικά με τον εντοπισμό και τη διάσωση 39 εκ των συνολικά 75 αλλοδαπών επιβαινόντων από δυο λέμβους σε δυσχερή θέση, νότια της Γαύδου, τις βραδινές ώρες χθες, συνελήφθη ένας 15χρονος αλλοδαπός (υπήκοος Ν. Σουδάν)εξ αυτών. Ο 15χρονος συνελήφθη για παράβαση του Ν. 3386/2005 «Παράνομη είσοδος στη χώρα», του Ν. 5038/23 «Διευκόλυνση», του Ν. 5275/2026 «Προώθηση πολιτικών νόμιμης μετανάστευσης» και του άρθρου 306 του Π.Κ. ¨Έκθεση¨, καθώς αναγνωρίστηκε από τους υπόλοιπους αλλοδαπούς επιβαίνοντες της λέμβου ως ο διακινητής που τους μετέφερε από το Τομπρούκ της Λιβύης στην Ελλάδα, έναντι χρηματικής αμοιβής. Από το Κεντρικό Λιμεναρχείο Χανίων, που διενεργεί την προανάκριση, κατασχέθηκε ένα κινητό τηλέφωνο.
*****

Τις πρωινές ώρες σήμερα, ενημερώθηκε το Κεντρικό Λιμεναρχείο Ρόδου για δυσλειτουργία του δεξιού κύριου καταπέλτη του επιβατηγού-οχηματαγωγού (Ε/Γ-Ο/Γ) ¨ΜΠΛΟΥ ΣΤΑΡ 2¨ Ν.Π. 10764, στο λιμάνι της Ρόδου. Το πλοίο εκτελούσε προγραμματισμένο δρομολόγιο προερχόμενο από το λιμάνι της Κω με 371 επιβάτες, 63 Ε.Ι.Χ., 71 φορτηγά οχήματα, 18 δίκυκλα και 101 μέλη πληρώματος. Στη συνέχεια, η δυσλειτουργία αποκαταστάθηκε με ίδια μέσα από το πλήρωμα του πλοίου και πραγματοποιήθηκε δοκιμαστική λειτουργία του εν λόγω καταπέλτη, με ικανοποιητικά αποτελέσματα. Κατόπιν προσκόμισης βεβαιωτικού διατήρησης κλάσης από τον νηογνώμονα που το παρακολουθεί, το ¨ΜΠΛΟΥ ΣΤΑΡ 2¨ απέπλευσε προς συνέχιση  του δρομολογίου του για Κω-Κάλυμνο-Λακκί Λέρου-Πάτμο-Σύρο-Πειραιά με 491 επιβάτες, 87 Ε.Ι.Χ., 58 φορτηγά οχήματα και 22 δίκυκλα.

